|  |  |
| --- | --- |
| SZABÓ TÍMEATérképészMSc, 1. félévEötvös Loránd TudományegyetemTermészettudományi Kar |  |

Témavezető:

|  |
| --- |
| Gede Mátyásadjunktus, ELTE IK |

A Szent Anna-tó és környékének háromdimenziós interaktív turistakalauza

Napjainkban a látványos térképszerű ábrázolások egyre népszerűbbé válnak. Ennek egyik oka, hogy a nem gyakorlott térképolvasó számára könnyebben értelmezhetőek, mint a hagyományos térképek. Mivel a síkba vetített térképnek több hátránya is van (pl. nem elég szemléletes a domborzat), ezért egy látványosabb, háromdimenziós (3D) interaktív turistakalauz készítésének problematikáját vetem fel dolgozatomban.

Ezt a lehetőséget a mintaterületemként választott Szent Anna-tó környékén keresztül mutatom be. A terület, mely a Csomád–Büdös hegycsoport nevet viseli, Romániában, Székelyföldön helyezkedik el, Hargita megye (Csík vármegye) délkeleti és Kovászra megye (Háromszék vármegye) északi határán.

A terepi mérés során GPS segítségével adatgyűjtést végeztem. Egy hobbi műszerrel bejártam a térség turistaútjait. Munkám során bemutatom a GPS-szel való mérés problematikáit, például a sűrű fenyőerdő okozta zajt és annak megoldását.

A megjelenítéshez az alapot a Google Earth, illetve annak weboldalba ágyazható plug-in változata adja. Ezen ábrázolom a turistautakat és a fontosabb objektumokat.

A területhez kapcsolódóan adatbázist létrehozva útvonalak keresését teszem lehetővé.

Az így létrehozott interaktív, háromdimenziós térképet a kereső funkció és a fényképekkel illusztrált leírások teszik teljessé. Mindezt egy weboldalon mutatom be, amely lehetőséget biztosít minden felhasználó számára, hogy otthonról az oldalon barangolva a helyszínen érezhesse magát. Ha meg szeretné látogatni a helyet, részletes útleírást találnak a jelzett utakról, érdekességeket a környékről.